CELEX: 62016CN0097
Language: hr
Date: 2016-02-17 00:00:00
Title: Predmet C-97/16: Zahtjev za prethodnu odluku koji je 17. veljače 2016. uputio Juzgado de lo Social n° 3 de Barcelona (Španjolska) – José María Pérez Retamero protiv TNT Express Worldwide S.L., Transportes Saripod S.L. i Fondo de Garantía Salarial (Fogasa)

2.5.2016   
            
            
               HR
            
            
               Službeni list Europske unije
            
            
               C 156/29
            
         Zahtjev za prethodnu odluku koji je 17. veljače 2016. uputio Juzgado de lo Social no 3 de Barcelona (Španjolska) – José María Pérez Retamero protiv TNT Express Worldwide S.L., Transportes Saripod S.L. i Fondo de Garantía Salarial (Fogasa)
   (Predmet C-97/16)
   (2016/C 156/38)
   Jezik postupka: španjolski
   
      Sud koji je uputio zahtjev
   
   Juzgado de lo Social no 3 de Barcelona
   
      Stranke glavnog postupka
   
   
      Tužitelj: José María Pérez Retamero
   
      Tuženici: TNT Express Worldwide S.L., Transportes Saripod S.L. i Fondo de Garantía Salarial (Fogasa)
   
      Prethodna pitanja
   
   
               1.
            
            
               Treba li definiciju „mobilnog radnika”, određenu člankom 3. točkom (d) Direktive 2002/15/EZ (1), tumačiti na način da joj se protivi nacionalno zakonsko pravilo kao što je članak 1. stavak 3. točka (g) Zakona o radu, koje određuje da se „mobilnim radnicima” ne mogu smatrati „osobe koje pružaju uslugu prijevoza na temelju upravnih dozvola čiji su nositelji i koju izvršavaju […] vozilima […] čiji su vlasnici ili kojima mogu izravno raspolagati […]”?
            
         
               2.
            
            
               Treba li članak 3. stavak 2. točku (e) Direktive („Za potrebe ove Direktive, za vozače koji ne zadovoljavaju ove kriterije vrijede jednake obveze i prava koja se za mobilne radnike predviđaju ovom Direktivom”), tumačiti na način da, ako nije ispunjen jedan ili više uvjeta određenih za „samozaposlene vozače”, valja smatrati da je riječ o „mobilnom radniku”?
            
         
      (1)  Direktiva 2002/15/EZ Europskog parlamenta i Vijeća od 11. ožujka 2002. o organizaciji radnog vremena osoba koje obavljaju mobilne djelatnosti cestovnog prijevoza (SL L 80, str.35.) (SL, posebno izdanje na hrvatskom jeziku, poglavlje 5., svezak 6., str. 96.)